Document ID: 32009R0230

32009R0230
L 074/12
SLUŽBENI LIST EUROPSKE UNIJE
19.03.2009.
UREDBA KOMISIJE (EZ) br. 230/2009
od 19. ožujka 2009.
o izmjeni Uredbe (EZ) br. 382/2005 o utvrđivanju detaljnih pravila za primjenu Uredbe Vijeća (EZ) br. 1786/2003 o zajedničkoj organizaciji tržišta osušene krme
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1782/2003 od 29. rujna 2003. o zajedničkim pravilima za programe izravne potpore u sklopu zajedničke poljoprivredne politike i o uvođenju određenih programa potpore poljoprivrednicima te o izmjeni uredbi (EEZ) br. 2019/93, (EZ) br. 1452/2001, (EZ) br. 1453/2001, (EZ) br. 1454/2001, (EZ) 1868/94, (EZ) br. 1251/1999, (EZ) br. 1254/1999, (EZ) br. 1673/2000, (EEZ) br. 2358/71 i (EZ) br. 2529/2001 (1), a posebno članak 71. stavak 2. drugi podstavak te Uredbe,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (2), a posebno članak 90. u vezi s člankom 4. te Uredbe,
budući da:
(1)
U skladu s člankom 18. Uredbe Komisije (EZ) br. 382/2005 (3), rok za podnošenje zahtjeva za potporu za preradu proizvoda u sektoru osušene krme iz članka 86. Uredbe (EZ) br. 1234/2007 tijekom zadnjeg mjeseca svake tržišne godine koja završava 31. ožujka, samo je 15 dana, dok je za druge mjesece tržišne godine taj rok 45 dana. Zbog upravnih problema koji su prijavljeni kao rezultat tog kratkog roka, potrebno je uvesti produljenje do 30. travnja.
(2)
Uredbu (EZ) br. 382/2005 treba stoga na odgovarajući način izmijeniti.
(3)
Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
U članku 18. Uredbe (EZ) br. 382/2005, stavak 3. zamjenjuje se sljedećim:
„3. Odstupajući od stavka 1., zahtjevi za potporu za tržišnu godinu ne mogu se podnositi nakon 30. travnja nakon završetka dotične tržišne godine, osim u slučajevima više sile ili u izvanrednim okolnostima.”
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 19. ožujka 2009.

Labels: 11
19
6
12
15